《张叔靖咏萤次韵》
宋代·林季仲

榛莽荒秋雨，郊坰接暮阴。
挟明如自喜，穿隙互相寻。
昼伏终羞如，宵征欲乱参。
林惊光不定，叶脱势俱沈。
代烛时临卷，随风屡拂琴。
青荧行爝火，的皪漾沙金。
巧自缘帘幙，翻令念藁砧。
徘徊怜扇影，婉娈傍衣衿。
窗曙星河落，江寒霜露深。
危踪怅何往，腐质谅难任。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。